I følge vagtchef ved Nordjyllands Politi, Per Vagn Nielsen, begyndte brandene i Aalborgs Vestby og trak ind mod centrum. Den sidste brand opstod i Lille Nygade. - Det var brande i baggårde og affaldsspande, så ingen har været i direkte fare ved brandene, siger Per Vagn Nielsen. Politiet anholdt siden en 29-årig mand, som mistænkes for at stå bag de påsatte branden. Den mistænkte bor i Aalborg og er tidligere blevet dømt for at have påsat brande.

Referat:
Onsdag aften og tidlig nat blev Aalborg hærget af en række påsatte brande. Syv i alt blev det til, inden politiet anholdt en 29-årig formodet gerningsmand.